|  |  |  |  |
| --- | --- | --- | --- |
| 10.06.2021. |  | | Nr. 61 |
|  |  | | (prot. Nr.23, 7.p.) |
| **Par sabiedrības ar ierobežotu atbildību „Ķekavas nami”**  **noteiktajiem (piedāvātajiem) siltumenerģijas apgādes pakalpojumu tarifiem** | |  | |

Sabiedrisko pakalpojumu regulēšanas komisija (turpmāk – Regulators) 2021.gada 24.maijā saņēma sabiedrības ar ierobežotu atbildību „Ķekavas nami”, vienotais reģistrācijas numurs: 40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111 (turpmāk – SIA „Ķekavas nami”), 2021.gada 24.maija iesniegumu Nr.2021/1-6/329 ar tam pievienoto noteikto (piedāvāto) siltumenerģijas apgādes pakalpojumu tarifu aprēķinu un pamatojuma dokumentus un 2021.gada 25.maijā aprēķina precizējumu (2021.gada 25.maijs bez Nr.).

**Regulators konstatē un secina**

1. Enerģētikas likuma 6.panta 3.1daļa noteic, ka energoapgādes komersants, kas piegādā siltumenerģiju enerģijas lietotājiem, pārdod siltumenerģiju tiem nepieciešamajā vai noteiktajā kvalitātē un pieprasītajā daudzumā par Regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar Regulatora noteikto tarifu aprēķināšanas metodiku[[1]](#footnote-2), ja ir saņemta Regulatora atļauja, izņemot Enerģētikas likuma [49.panta](https://likumi.lv/doc.php?id=49833#p49) pirmajā daļā minētos gadījumus.
2. SIA „Ķekavas nami” siltumenerģijas apgādes pakalpojumu tarifi ir apstiprināti ar Regulatora 2012.gada 4.aprīļa lēmumu Nr.98 ,,Par sabiedrības ar ierobežotu atbildību „Ķekavas nami” siltumenerģijas apgādes pakalpojumu tarifiem” (Latvijas Vēstnesis, 2012, 56.nr.) (turpmāk – Lēmums Nr.98). Ar Lēmumu apstiprināto siltumenerģijas apgādes pakalpojumu tarifu veidojošajās izmaksās ir iekļautas dabasgāzes kā kurināmā izmaksas.
3. Regulators 2019.gada 14.martā pieņēma lēmumu Nr.70 „Par tiesībām sabiedrībai ar ierobežotu atbildību SIA „Ķekavas nami” noteikt siltumenerģijas apgādes pakalpojumu tarifus” (Latvijas Vēstnesis, 2019, 54.nr.) (turpmāk – Regulatora atļauja), piešķirot SIA „Ķekavas nami” tiesības pašai noteikt siltumenerģijas apgādes pakalpojumu tarifus kurināmā cenas izmaiņu gadījumā.
4. Regulators 2020.gada 2.jūlijā pieņēma lēmumu Nr.89 „Par sabiedrības ar ierobežotu atbildību „Ķekavas nami” noteiktajiem (piedāvātajiem) siltumenerģijas apgādes pakalpojumu tarifiem” (Latvijas Vēstnesis, 2020, 127.nr.) (turpmāk – Lēmums Nr.89).
5. Saskaņā ar Regulatora 2010.gada 14.aprīļa lēmuma Nr.1/7 „Siltumenerģijas apgādes pakalpojumu tarifu aprēķināšanas metodika” (turpmāk – Metodika) 43.9punktu, ņemot vērā Regulatora atļaujā piešķirtās tiesības noteikt tarifus, SIA „Ķekavas nami” 2021.gada 24.maijā (2021.gada 24.maijs Nr.2021/1-6/329) un 2021.gada 25.maijā (2021.gada 25.maijs bez Nr.) iesniedza Regulatorā noteikto (piedāvāto) siltumenerģijas apgādes pakalpojumu tarifu pamatojumu un aprēķinu šādiem jaunajiem tarifiem:
   1. siltumenerģijas ražošanas tarifs 26,09 EUR/MWh;
   2. siltumenerģijas pārvades un sadales tarifs 9,63 EUR/MWh;
   3. siltumenerģijas tirdzniecības tarifs 1,64 EUR/MWh;
   4. siltumenerģijas gala tarifs (ar dabasgāzes akcīzes nodokļa komponenti 2,28 EUR/MWh) 39,64 EUR/MWh.
6. Paziņojums par SIA „Ķekavas nami” noteiktajiem (piedāvātajiem) siltumenerģijas apgādes pakalpojumu tarifiem ir publicēts 2021.gada 26.maijā oficiālajā izdevumā „Latvijas Vēstnesis”, 100.nr. Paziņojumā SIA „Ķekavas nami” noteikto (piedāvāto) siltumenerģijas apgādes pakalpojumu tarifu spēkā stāšanās datums noteikts – 2021.gada 1.jūlijs.
7. Regulators, izvērtējot SIA „Ķekavas nami” iesniegtos noteiktos (piedāvātos) siltumenerģijas apgādes pakalpojumu tarifus un to pamatojumu, secina, ka SIA „Ķekavas nami” noteiktie (piedāvātie) siltumenerģijas apgādes pakalpojumu tarifi atbilst Metodikai un ir pamatoti. Līdz ar to SIA „Ķekavas nami” noteiktie siltumenerģijas apgādes pakalpojumu tarifi var stāties spēkā komersanta noteiktajā laikā.
8. Ņemot vērā konstatētos tiesiskos un faktiskos apstākļus, secināms, ka Regulatoram, lai nodrošinātu tiesisko noteiktību un skaidrību, ir nepieciešams lemt par Lēmuma Nr.89 atcelšanu un par Lēmuma Nr.98 piemērošanu, nosakot, ka no 2021.gada 1.jūlija Regulators atceļ Lēmumu Nr.89 un SIA „Ķekavas nami” nepiemēro ar Lēmumu Nr.98 apstiprinātos siltumenerģijas apgādes pakalpojumu tarifus.
9. SIA „Ķekavas nami” pilnvarotais pārstāvis tika uzaicināts attālināti piedalīties Regulatora padomes sēdē, taču nepiedalījās.

Saskaņā ar Metodikas 43.9,43.10 un 43.11punktu, pamatojoties uz likuma ,,Par sabiedrisko pakalpojumu regulatoriem” 1. un 5.pantu, 9.panta otro daļu, Enerģētikas likuma 6.panta 3.1daļu, Administratīvā procesa likuma 55.panta 1.punktu, 63.panta pirmās daļas 1.punktu, 65.panta pirmo un ceturto daļu, 68.panta otro un trešo daļu,

**padome nolemj:**

1. atzīt SIA „Ķekavas nami” noteikto (piedāvāto) siltumenerģijas apgādes pakalpojumu tarifu (bez pievienotās vērtības nodokļa) (Latvijas Vēstnesis, 2021, 100.nr.):

1.1. siltumenerģijas ražošanas tarifs 26,09 EUR/MWh;

1.2. siltumenerģijas pārvades un sadales tarifs 9,63 EUR/MWh;

1.3. siltumenerģijas tirdzniecības tarifs 1,64 EUR/MWh;

1.4. siltumenerģijas gala tarifs (ar dabasgāzes akcīzes nodokļa komponenti 2,28 EUR/MWh) 39,64 EUR/MWh,

un to pamatojuma atbilstību Sabiedrisko pakalpojumu regulēšanas komisijas 2010.gada 14.aprīļa lēmumam Nr.1/7 „Siltumenerģijas apgādes pakalpojumu tarifu aprēķināšanas metodika”;

1. atcelt no 2021.gada 1.jūlija Sabiedrisko pakalpojumu regulēšanas komisijas 2020.gada 2.jūlija lēmumu Nr.89 „Par sabiedrības ar ierobežotu atbildību „Ķekavas nami” noteiktajiem (piedāvātajiem) siltumenerģijas apgādes pakalpojumu tarifiem” (Latvijas Vēstnesis, 2020, 127.nr.);
2. noteikt, ka no 2021.gada 1.jūlija SIA „Ķekavas nami” nepiemēro ar Sabiedrisko pakalpojumu regulēšanas komisijas 2012.gada 4.aprīļa lēmumu Nr.98 ,,Par sabiedrības ar ierobežotu atbildību „Ķekavas nami” siltumenerģijas apgādes pakalpojumu tarifiem” (Latvijas Vēstnesis, 2012, 56.nr.) apstiprinātos siltumenerģijas apgādes pakalpojumu tarifus.

Ja mainās tarifus ietekmējošie faktori vai SIA „Ķekavas nami” neievēro normatīvos aktus vai Regulatora lēmumus, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētāja p.i. padomes loceklis | I. Birziņš |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Regulatora 2010.gada 14.aprīļa lēmums Nr.1/7 „Siltumenerģijas apgādes pakalpojumu tarifu aprēķināšanas metodika” [↑](#footnote-ref-2)